Държавен вестник, бр. 76, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  76
Член 12
Пътни знаци със задължителни предписания
В раздел Б от Приложение 4 към настоя­
щата Конвенция са описани пътните знаци 
със задължителни предписания и е посочено 
тяхното значение.
Член 13
Разпоредби, които се прилагат по принцип 
за пътните знаци, описани в Приложение 4 
към настоящата Конвенция
1. Пътните знаци за въвеждане на забра­
ни или ограничения и пътните знаци със 
задължителни предписания за участниците 
в движението се поставят в непосредствена 
близост до мястото, където започва задълже­
нието, ограничението или забраната, и могат 
да бъдат поставени повторно, ако компетент­
ните органи сметнат това за необходимо. 
Независимо от това, ако компетентните 
органи считат, че това е препоръчително 
от съображения за видимост или за да пре­
дупредят участниците в движението, тези 
пътни знаци могат да бъдат поставени на 
подходящо разстояние преди мястото, където 
се прилага задължението, ограничението 
или забраната. Допълнителна табела, съот­
ветстваща на модел 1 от Приложение 7, се 
поставя под пътните знаци, поставени преди 
мястото, където се прилага задължението, 
ограничението или забраната.
2. Пътните знаци със задължителни предпи­
сания за участниците в движението, поставени 
на едно ниво с или малко след пътен знак, 
указващ името на населено място, означават, 
че правилото се прилага в цялото населено 
място, освен ако други пътни знаци на опре­
делени участъци от пътя в населеното място 
не сигнализират за различно правило.
ПЪТНИ ЗНАЦИ ЗА УКАЗВАНЕ НА НАПРАВЛЕ­
НИЯ, ПОСОКИ, ОБЕКТИ И ДРУГИ, РАЗЛИЧНИ 
ОТ ПЪТНИТЕ ЗНАЦИ ЗА ПАРКИРАНЕ
Член 14
1. В Приложение 5 към настоящата Кон­
венция са описани пътните знаци, различни 
от пътните знаци за паркиране, които предос­
тавят полезна информация на участниците в 
движението, или са дадени примери за такива 
знаци, както и някои инструкции за тяхното 
използване.
2. Изписването на думите върху инфор­
мационните знаци от (i) до (v) на член 5, 
параграф 1, буква (в) в държавите, които не 
използват латински букви, се извършва както 
на националния език, така и под формата на 
транслитерация с латински букви, възпроиз­
веждаща възможно най-точно произношението 
на националния език.
3. В държавите, които не използват латин­
ски букви, думите с латински букви могат 
да бъдат въведени или на същия пътен знак 
като думите на националния език, или на 
повторен пътен знак.
4. На един пътен знак не може да има 
надписи на повече от два езика.
Член 15
Пътни знаци за предварително указване на 
посока
Пътни знаци за предварително указване на 
посока се поставят на такова разстояние от 
кръстовището, че да са най-ефективни както 
през деня, така и през нощта, като се вземат 
предвид условията на пътя и движението, вклю­
чително нормалната скорост на превозните 
средства и разстоянието, на което пътният 
знак се вижда; това разстояние не трябва да 
надвишава приблизително 55 метра (55 ярда) в 
населените места, но не трябва да е по-малко 
от 500 метра (500 ярда) на автомагистралите 
и другите пътища, предназначени за висока 
скорост на движение. Пътните знаци могат 
да се повтарят. Допълнителна табела, поста­
вена под пътния знак, може да сигнализира 
разстоянието между знака и кръстовището; 
това разстояние може да бъде показано и в 
долната част на самия пътен знак.
Член 16
Пътни знаци за указване на посока
1. На един пътен знак могат да бъдат из­
писани имената на няколко населени места; 
в този случай имената се изписват едно под 
друго на знака. Буквите, използвани за име­
то на едно населено място, могат да бъдат 
по-големи от тези, използвани за другите, 
само ако въпросното населено място е най-
голямото от тях.
2. Когато се посочват разстояния, цифрите, 
които ги изразяват, се изписват на същата 
височина като името на населеното място. 
Върху пътните знаци за указване на посока 
с форма на стрелка тези цифри се поставят 
между наименованието на населеното място 
и върха на стрелката; върху пътни знаци с 
правоъгълна форма те се поставят след наи­
менованието на населеното място.
Член 17
Пътни знаци за указване номера на пътя
Пътните знаци за указване номера на 
пътя, съставен от цифри, букви или комби­
нация от цифри и букви, или чрез неговото 
наименование, се състоят от този номер или 
това наименование, поставен/о в геометрич­
на фигура с формата на правоъгълник или 
табела. Договарящите страни, които имат 
система за класификация на пътищата, обаче 
могат да заменят правоъгълника със символ 
за класификация на пътя.